Qatar Airwaysin matkatavararajoitukset ovat verrattain joustavat, sillä matkustajaluokasta riippumatta koneeseen saa aina tuoda sekä käsi- että kirjattavan matkatavaran. Economy-luokassa käsimatkatavaran painoraja on 7 kg, ja sen mitat saavat olla enintään 50 x 37 x 25 cm. Kirjattava matkatavara saa puolestaan painaa enintään 23 kg, ja sen ulkomittojen summa saa olla enintään 158 cm. Business-luokassa matkatavaroiden mittarajat ovat muuten samat, mutta käsimatkatavaroita saa tuoda kaksi (yhteispaino enintään 15 kg) ja kirjattavien matkatavaroiden painoraja on 40 kg (enintään kaksi matkatavaraa). Jälkimmäiset rajat pätevät myös ykkösluokkaan, paitsi että siellä kirjattavien matkatavaroiden painoraja on 50 kg.
Jos mukanasi on rajoitukset ylittäviä matkatavaroita, niistä peritään aina lisämaksu. Asian kanssa kannattaa olla tarkkana, sillä jo muutaman kilon lisäpaino voi tulla huomattavan kalliiksi.